****

**מטלה מסכמת-"טקסי מעבר"**

**ד"ר דיאנה לוצאטו/יעלה להב רז**

במטלה זו עליכם לבחור טקס מעבר ולנתחו ע"פ התיאוריות שנלמדו בקורס. יש להשתמש במושגים ובתיאוריות שנלמדו בכיתה, כגון: סמלים, שלבים של טקס מעבר, מאפייני אותם השלבים (לימינליות בפרט), טקסי גבריות, טקסי נשיות; מצב לימינלי לעומת מצב לימינואידי, מצבי מודעות משתנים, הבדלים בין מצבים לימינליים שונים, אשרור חברתי ועוד. כאשר זה רלבנטי לנושא, יש להיות מודעים למשותף ולשונה בין מעברים וטקסים המבוצעים, בשלמותם או בחלקם. יש להתייחס להבדלים בין חברות, המכתיבים גם את הרעיונות התיאורטיים המתאימים לניתוח. למשל: פונקציונליזם לעומת אינטראקציה סימבולית. יש להיות מודעים להבדלים שבין טקסים או מצבים טקסיים המבוצעים מרצון, לעומת אלה שאינם מבוצעים מרצון – ועוד.

כמובן, צריך להזכיר את החוקרים עליהם דיברנו והנמצאים בסילבוס (למשל, טרנר, ואן-גנפ). עם זאת, לכול נושא עשויה להיות עוד ביבליוגרפיה רלבנטית שאינה בסילבוס. **על העבודות להיות מעמיקות ומפורטות.**

העבודה מורכבת משני חלקים:

1. חלק א': עליכם לתאר את הטקס אותו בחרתם. שימו לב ל"תיאור גדוש": יש לתאר את הטקס מתחילתו ועד סופו, תיאור המשתתפים, האינטראקציות, ושלבי הטקס השונים.
2. חלק ב': יש לבחור אחת (או יותר) מהתיאוריות שנלמדו בקורס ולהסביר באמצעותן את חשיבות ומשמעות הטקס לתרבות בה הוא מתקיים.

במהלך העבודה יש להשתמש **ב-4 מאמרים לפחות** המופיעים בסילבוס ו/או עומדים בסטנדרטים אקדמיים. המאמרים יכולים להיות משולבים בשני חלקי העבודה.

הוראות הגשה:

* אורך העבודה: עד 5 עמודים, לא כולל ביבליוגרפיה.
* שוליים ישרים לשני צידי הדף, רווח 1.5, גופן David 12.
* העבודה תוגש למזכירות בית הספר. על העבודות יש לרשום "לידי מר עוזיאל משה"
* **תאריך הגשה: 1/9/16**